open-index/open-wikipedia-markdown huggingface dataset:
Bruksverdi

**Bruksverdi** er et begrep knyttet til et kulturminnes økonomiske verdi. Bruksverdi er i seg selv ikke et vernekriterium. Når en skal vurdere brukspotensialet skal man både vurdere den nære og noe mer fjerne fremtid. For å opprettholde en bygnings bruksverdi må man i mange tilfeller tilpasse bygget til en ny funksjon som dagens samfunn setter betingelser for. Tilpasning til en ny funksjon står ofte i konflikt til andre verneverdier.

## Gjenbruk og miljø
Bruksverdien er også knyttet til bærekraftig utvikling gjennom at bruken av eksisterende bygg og anlegg har langsiktige og positive effekter for miljøet. Miljøbelastning vil som regel være mindre ved å tilpasse et eldre bygg en ny funksjon enn ved å rive og bygge nytt. Produksjon og transport av materialer må også regnes med ved nybygg.

## Eksterne lenker
* Riksantikvarens ordforklaringer
Kunstnerisk verdi

**Kunstnerisk verdi** er en kulturminneverdi som  omfatter kunstnerisk og arkitektonisk verdi og knytter seg til menneskets estetiske behov og søken etter opplevelser av skjønnhet.

Det legges vekt på form, struktur, materialvalg og detaljutforming i forhold til en kunstnerisk idé og fullførelsen av den. Estetiske vurderinger er sentrale i denne sammenhengen.

Kunstnerisk verdi er et abstrakt begrep som er knyttet til betydningen (verdien) av et kunstverk. Et kunstverk er i denne sammenheng et meget bredt begrep, det kan omfatte såvel noe håndfast som for eksempel et maleri, en skulptur eller et byggverk, som noe abstrakt som en opera eller et musikkstykke. Dets verdi vil være avhengig av for eksempel sosiale faktorer eller bakgrunnen til den som definerer om et verk har «kunstnerisk verdi».

## Eksterne lenker
* Riksantikvarens ordforklaringer
Død manns tango

***Død manns tango*** er en EP av Kaizers Orchestra, utgitt i 2002. Den ble spilt inn på Lydriket i Bergen i desember 2001, og er én av to EP-er som ble utgitt av selskapet Broiler Farm. 

## Sporliste
# «Død manns tango» (Janove Ottesen)
# «Katastrofen» (Janove Ottesen)
# «Sigøynerblod» (Janove Ottesen/Geir Zahl)
## Medvirkende
### Kaizers Orchestra
* Janove Ottesen - sang, gitar, kor, produsent 
* Geir Zahl - sang, gitarer, kor
* Terje Winterstø Røthing - gitarer, kor
* Jon Sjøen - kontrabass, elektrisk bass
* Helge Risa - pumpeorgel, piano 
* Rune Solheim - trommer, perkusjon

### Øvrige
* Stian Carstensen - diverse instrumenter
* Geir Luedy Andersen - tekniker 
* Jørgen Træen - miksing 
* Atle Øksendal - coverdesign

## Eksterne lenker
* 
*  ''Død manns tango''
Identitetsverdi

**Identitetsverdi** er nært forbundet med symbolverdi og knytter seg til en bygnings evne til å styrke fornemmelsen av kontinuitet, tilhørighet og slektskap. Som kilde til kunnskap eller objekt for opplevelse kan bygninger fungere som identitetsskapende element i miljøet. Bygninger med anekdoteverdi, knyttet til viktige hendelser eller personer, vil gjerne også bli tillagt identitets- eller symbolverdi. For etniske minoriteter kan den kollektive identitetsverdien være en svært viktig verdi. 

## Eksterne lenker
* Riksantikvarens ordforklaringer
Tony Ross

**Anthony «Tony» Lee Ross** (født 10. august 1938 i London) er en britisk illustratør og barnebokforfatter. 

Han har skrevet og tegnet egne bildebøker og samarbeidet med en rekke forfattere, blant andre Roald Dahl, Paula Danziger, Michael Palin og Francesca Simon. Siden debuten i 1976 har han utgitt over hundre barnebøker. Tegnestilen hans er lett og ledig i en rufsete vitsetegnerstil.

## Referanser


## Eksterne lenker
* Kort biografi og bibliografi
Symbolverdi

**Symbolverdi** er den kulturminnverdien eller betydningen noe har som symbol for noe annet. Symbolverdi er nært forbundet med identitetsverdi og knyttes gjerne til en konkret gjenstand, bygning, handling og annet som representerer en abstrakt idé som er viktig for en sosial eller etnisk gruppe, en ideologi, religion eller et avgrenset geografisk område, som en by eller en nasjon. Eksempler på  objekter i Norge med høy symbolverdi er Nidarosdomen, Håkonshallen, Kongebjørka, Gamlehaugen, Eidsvollbygningen, Sametinget, Stortinget og Det kongelige slott.

## Se også
* Nasjonalsymbol

## Eksterne lenker
* Riksantikvarens ordforklaringer
* Regjeringskvartalet - Riksantikvarens utredning om verneverdi og ny bruk
Donots

**Donots** er et punkband fra Tyskland, som ble stiftet i Ibbenbüren, 1993.

Navnet på bandet ble til ved at Jan-Dirk Poggemann fikk lyst til å kalle opp bandet etter en bakevare han stod og spiste. Denne bakevaren kalles donuts, men Jan-Dirk skrev navnet feil. 
De andre medlemmene i bandet likte navnet, fordi de mente at de fant filosofien sin i det (dontots = do nothing, like slackers/gjør ingenting, som slappfisker), så de valgte å beholde navnet. 
Veldig sjelden hender det at bandet kaller seg selv «Ibbtown Rockers».

## Medlemmer
Ingo Knollmann (Vokalist) – siden 1993 
Guido Knollman (Gitar) – siden 1993 
Jan Dirk Poggemann (Bass) – siden 1993
Eike Herwig (Trommer) – siden 1995
Alex Siebenbiedel (Gitar) – siden 1996

## Diskografi
*1996: *Pedigree Punk* (ute av trykk)
*1998: *Tonight´s Karaoke Contest Winners* (ute av trykk)
*1999: *Better Days Not Included*
*2001: *Pocketrock*
*2002: *Amplify The Good Times*
*2004: *Got The Noise*
*2008: *Coma Chameleon*
*2010: *The Long Way Home*

## Eksterne lenker
*
Raikou

**Raikou** er en av de legendariske pokémon i 2. generasjon. Den er av typen Electric (elektrisk) Pokémon.

Raikou er basert på en tiger og tordenskyer, og sies å være personifiseringa av lynet.

Navnet kommer kanskje av det japanske ordet for lyn.

Raikou er nr. 243 i National Dex.

Raikou er den tyngste Pokémonen som er gul.
## Eksterne lenker
* Raikou på Pokémon Wiki
Arkitektonisk verdi

**Arkitektonisk verdi** er en kulturminneverdi som man finner i bygninger eller anlegg med arkitektonisk kvaliteter. Arkitektonisk kvalitet kan knyttes til noe som utfolder seg i tre dimensjoner som har en praktisk og kunstnerisk side.

Det legges vekt på form, struktur, funksjonelle og bygningstekniske kvaliteter, materialvalg og detaljutforming i forhold til en kunstnerisk idé og fullførelsen av den. Estetiske vurderinger er sentrale i denne sammenhengen.

## Eksterne lenker
* Riksantikvarens ordforklaringer
Entei

**Entei** er en legendarisk pokémon fra *[[Pokémon]]*-universet, skapt av Nintendo og Game Freak. Ken Sugimori er den som har tegnet og utviklet Entei. Entei gjorde sitt første innhopp i spillene ''Pokémon Gold'' og ''Pokémon Silver'', og har senere vært med i filmer som *[[Pokémon 3: The Movie]]*, og mye annet laget av *[[Pokémon]]* som for eksempel *Pokémon*-kort og -figurer. *Pokémon Gold* og *Silver* er andregenerasjons spill, og kom etter de fire originalspillene *[[Pokémon Blue]]*, *[[Pokémon Red]]*, *[[Pokémon Yellow]]* og *[[Pokémon Green]]*. Entei er nummer 244 i National Dex, mellom de to andre legendariske pokémonene, Raikou og Suicune.

Entei er kjent som den vulkanske pokémon, og ble født under et vulkanutbrudd. Navnet kommer antakeligvis fra det japanske ordet *«enten»*, som betyr «flammende varme», og det japanske ordet *«teii»*, som betyr «keiserlig majestet».

## Spilldata
Entei er en andre generasjonspokémon, og er nummer 244 i Pokédex. Han er en flammetype og er spesielt svak mot pokémontypene ground, rock og water. Entei kan ikke utvikles. Han har basestats på til sammen 580 poeng. Entei er 2,1 meter høy og veier 198&nbsp;kg.

## Opptredener

### Spill
Entei sin første opptreden er i Game Boy Advance-spillene ''Pokémon Gold'' og ''Pokémon Silver'', som ble utgitt 21. september 1994. I disse spillene er Entei sammen med de to andre legendariske Pokémonene, Raikou og Suicune veldig vanskelige å fange siden de konstant er i bevegelse og prøver å flykte ved første anledning fra en «battle». De tre legendariske Pokémonene kommer senere tilbake i spillene *[[Pokémon Fire Red]]* og *[[Pokémon Leaf Green|Leaf Green]]* som ble utgitt 29. januar 2004 i Japan. For å få Entei må spilleren velge Bulbasaur som startpokemon, fremdeles vil Entei oppføre seg slik han gjorde i *[[Pokémon Gold]]* og *[[Pokémon Silver|Silver]]*. Senere dukket Entei opp, sammen med Raikou som en vandrende Pokémon i de nyere spillene *[[Pokémon HeartGold]]* og *[[Pokémon SoulSilver|SoulSilver]]*, som ble utgitt i Japan 12. september 2009. Entei er også med i *[[Pokémon Ranger]],* ''Super Smash Bros'' og kan lastes ned som en «Shiny» Pokémon fra Gamestop i *[[Pokémon Black]]* og ''White''.

### Film og annet
I *Pokémon*-filmen Pokémon 3: The Movie, var Entei hovedpersonen. Entei er også med i filmen ''Pokémon: Zoroark: Master of Illusions''.
## Referanser


## Eksterne lenker
* 
* Entei på Serebii
* Entei på Smogon
Forekomstverdi

**Forekomstverdi** knytter seg antallet av forekomsten av ulike bygningstyper. Det kan gjelde både sjeldne og vanlige bygningstyper. Er forekomsten høy av en type kulturminner, er det vanlig at man freder det beste, mest representative og autentiske eksemplaret. Forekomstverdi er knyttet til målsettingen om å sikre et representativt utvalg av bygninger på landsbasis. Representativitet vurderes i forhold til geografisk, sosial, etnisk, næringsmessig og tidsmessig bredde.

## Kirkebygninger
Stavkirkene er et eksempel på en bygningstype som var vanlig i middelalderen, men idag er det bare 28 stavkirker igjen.

## Eksterne lenker
* Riksantikvarens ordforklaringer
Suicune

**Suicune** er en av de Legendariske Pokémon i 2.generasjon. Den er av typen Water (vann) Pokémon.

Suicune sies å være personifiseringa av nordavinden.

## Fysiologi
Suicune er en ganske stor Pokémon som ligner en hund, katt, panter eller lignende. Som et kompromiss i denne debatten er den fra offisielt hold kalt et "legendarisk beist". Den er lyseblå med en enorm lilla manke, og to hvite bånd som henger som løse tømmer fra nakken. Den har to horn som står ut på toppen av hodet, og som etter hvert vokser sammen igjen så de former en ring.

## Spesielle evner

Ifølge legendene i Pokémon-verdenen kan Suicune renske all slags forurenset vann, noe man kan se i den fjerde Pokémon-filmen "Pokémon 4Ever – Skogens stemme". Suicune kan også fremkalle voldsomme vinder, nordlys og isstormer. Suicune er en av de aller raskeste løpende Pokémonene, og kan løpe så fort at den kan løpe på vann. Den er også i stand til å hoppe nesten en halv kilometer bortover i et eneste sprang. Et av Suicunes mest fryktede angrep er Sheer Cold, som fryser ned et lite område til det absolutte nullpunkt, noe som ofte resulterer i at et område på størrelse med en fotballbane blir frosset til is, med sentrum i dette punktet. Den kan, som de fleste vannpokémon, også fremkalle flodbølger. Suicune tilbringer det meste av tiden sin løpende rundt i verden. Varsler om at den er på vei er plutselige temperaturfall, tidlig solnedgang, plutselig skyfri himmel og et strålende nordlys.

Navnet kommer av det japanske ordet "sui", som betyr vann, og "kun", som betyr mester.

Suicune har nr. 245 i National Dex.
Liste over bygningstyper

Arkitektoniske former eller bygningstyper er en betegnelse på en bygning definert i en byggeoppgave.

## Boliger
* Aldershjem
* Brakke
* Asyl
* Bungalow
* Boligblokk
* Bygård
* Enebolig
* Enebolig i rekke
* Hus
* Hytte
* Loft - to-etasjers bygning i Norge brukt til innkvartering og oppbevaring
* Palé
* Palass
* Rekkehus
* Sykehjem
* Slott
* Tomannsbolig

* Villa

## Forsvarsbygninger
* Brakke
* Bunker
* Byport
* Bymur
* Citadell
* Fort
* Tårn

## Industribygninger
* Fabrikk
* Kraftstasjon
* Raffineri
* Mølle
* Oljeplattform

## Kommersielle bygninger
* Bank
* Bar
* Basar
* Bensinstasjon
* Bordell
* Butikk
* Børs
* Diskotek
* Galleri
* Hotell
* Kasino
* Kiosk
* Kjøpesenter
* Kontorbygning
* Forretningspalass
* Motell
* Nattklubb
* Pub
* Restaurant
* Skyskraper
* Spillehall
* Supermarked
* Torgbod
* Torghall
* Varemagasin

## Landbruksbygninger
* Bekkekvern
* Bryggerhus
* Brønnhus
* Driftsbygning
* Grisehus
* Hønsehus
* Høyloft
* Ildhus
* Jordkjeller
* Gårdshus
* Kornsilo
* Kårstue
* Løe
* Låve
* Mølle
* Potetkjeller
* Røykstue
* Seter
* Silo
* Stall
* Skur
* Stabbur
* Tuft
* Vannmølle
* Veksthus
* Vindmølle
* Våningshus

## Offentlige bygninger
* Ambassade
* Brannstasjon
* Fengsel
* Konsulat
* Krematorium
* Postkontor
* Politistasjon
* Rådhus
* Slott
* Stortinget
* Sykehus
* Tinghus

## Kulturbygninger
* Amfiteater
* Bibliotek
* Formidlingssenter
* Kino
* Konserthus
* Kulturhus
* Museum
* Operahus
* Teater

## Idrettshaller
* Svømmehall
* Ishall

## Undervisningsbygninger
* Barnehage
* Barneskole
* Folkehøgskole
* Høgskole
* Ungdomsskole
* Universitet
* Videregående skole

## Parkering og lagring
* Brygge  
* Garasje
* Hangar
* Lagerbygning
* Loft
* Naust  
* Parkeringshus
* Silo
* Sjøbod  
* Skur
* Varehus

## Religiøse bygg
* Bedehus
* Kirke
** Basilika
** Katedral
*** Domkirke
** Kapell
** Langkirke
** Dåpskapell
** Martyrium
** Korskirke
** Hallkirke
** Sentralkirke
** Stavkirke
* Kloster
* Mausoleum
* Moske
* Pagode
* Pyramide
* Synagoge
* Stupa
* Tabernakel
* Tempel
* Ziggurat

## Stasjonsbygg
* Busstasjon
* Jernbanestasjon
* Lufthavn (terminal)
* Metro (undergrunn, t-bane)

## Andre

* Badstue
* Bekhus
* Fyr
* Paviljong
* Schøtstue

## Bygningstyper ifølge Kartverkets standard

Bygninger i Norge klassifiseres etter følgende kartegorier i Matrikkelen. SOSI-standarden. 

## Referanser
Darron Gibson

**Darron Gibson** (født 25. oktober 1987) er en irsk fotballspiller som fra februar 2020 spiller for Salford City i League Two i England

Han er midtbanespiller og kom til Manchester United som junior. Han spiller også for s U19-landslag. I 2005 bestemte han seg for å ikke spille for landet han tidligere hadde representert, Nord-Irland. Han ville heller få sin «drøm oppfylt» ved å representere Irland på internasjonalt nivå.

Den 28. oktober 2005 fikk han sin første kamp på a-laget da United spilte en Ligacup-kamp. Han er tidligere elev ved St. Columb's College i Derry.

Gibson blir sett på som en sterk og atletisk midtbanespiller som både kan angripe og forsvare. I mai 2006 ble han kåret til årets unge spiller i Manchester United.

I oktober 2007 ble Gibson utlånt til Wolves, og var der resten av sesongen.

I januar 2012 signerte Gibson en fire og et halv års kontrakt med Everton. Han skåret sitt første mål for Everton mot Manchester City 31. januar 2012. Målet førte til at Manchester United sto likt med antall poeng med Manchester City, Alex Ferguson uttalte at det hele var en del av planen hans, som i referanse til at Gibson ble solgt fra Manchester United til Everton.

I januar 2012 signerte Gibson for Everton, hvor han spilte frem til 2017 og skåret 2 mål.

I januar 2017 ble han signert av Sunderland. I Sunderland skåret Gibson ingen mål på 30 kamper før han signerte for Wigan Athletic med en fri overgang i august 2018. Der spilte han ut sesongen til kontrakten hans gikk ut 1. juni 2019.

I et halvt år var Gibson kontraktløs, til han i januar 2020 ble signert av Salford City som spiller i League Two. Den fjerde høyeste divisjonen i England.

## Karriere som spiller (alle turneringer)
*Per [[4. desember]] [[2013]]*

## Referanser


## Eksterne lenker
*
Dragonite

**Dragonite** er en førstegenerasjons Pokémon. Den er av typene Dragon (drage) og Flying (flyger) Pokémon.
Dragonite er en stor (2 – 3.5 meter høy), oransje drage, med runde former, et par små vinger der skulderbladene skulle vært, og et mildt lynne. Den er en av de aller raskeste flygende Pokémon, da det sies at den kan fly jorden rundt på 16 timer. Dette ville gitt den en gjennomsnittsfart på omtrent 2500&nbsp;km/t, gitt at det er vår jord det snakkes om. Dessverre er den ikke så god til å bremse, og på grunn av den store vekten og farten kan en feilslått landing bety betraktelige skader på omgivelsene. Ikke desto mindre brukes Dragonite mye som postbud. Dragonite er ganske klumsete på bakken, så det at den vanligvis prøver å rette opp skadene den forårsaker, er ikke alltid en god ting. Den er også regnet som en veldig smart Pokémon, og feiltolker sjelden beskjeder.

Dragonite har en mengde spesielle evner, hovedsakelig det at den kan forandre været på alle tenkelige måter. Den kan i tillegg bruke diverse energiangrep, og fremkalle jordskjelv.
Dragonite er sterkest på fysiske angrep, som slag og taklinger, skjønt den kan bruke spesialangrep fra nesten alle elementtyper.

Navnet kommer "dragon", som betyr drage, og enten "knight"  (ridder) eller "night" (natt). Navnet kan også komme fra "draconite", som betyr noer slikt som "drakonitt", som var en mytisk dragestein.

Dragonite er nr. 149 i National Dex.

## Eksterne lenker
*
Hjemmebrent (andre betydninger)

**Hjemmebrent** kan sikte til:

* Hjemmebrent, sprit som er destillert illegalt.
* CD-ROM- eller DVD-R-plater som er skrevet ved hjelp av en CD-/DVD-brenner tilkoblet en personlig datamaskin.
Eileen Davidson

**Eileen Davidson** (født 1959) er en amerikansk skuespiller, hovedsakelig kjent fra såpeoperaer.

Davidson ble for alvor et kjent fjes da hun spilte den ledende rollen som «Ashley Carlton» i *[[The Young and the Restless]]* fra 1982 til 1989. Senere spilte hun i *[[Santa Barbara (TV-serie)|Santa Barbara]]*, før hun ble skrevet inn i legendariske *[[Days of our lives]]*, i Norge kjent som *I gode og onde dager*. Her spilte hun rollen som «Kristen Blake» fra 1993 til 1998, og senere også fire andre karakterer som lignet på «Kristen». Etter å ha forlatt serien gikk hun tilbake til *The Young and the Restless*, men i 2007 fikk hun sparken av Lynn Marie Latham. Rolefiguren hun spilte i Y&R ble overført til *[[Glamour]]* (*The Bold and the Beautiful*). Davidson har vært gift tre ganger, og er nå gift med skuespilleren Vince Van Patten.

## Referanser


## Eksterne lenker
*
Sprit

**Sprit** kan referere til:

* Alkoholer
** Etanol, «alkohol»
** Metanol, «tresprit»
* Brennevin, etanolholdige drikker fremstilt ved destillering
** Hjemmebrent, ulovlig produsert brennevin
* Rødsprit, denaturert etanol
* White spirit, en blanding av hydrokarboner
Jazmin Grace Rotolo

**Jazmin Grace Rotolo**, også kjent som **Jazmin Grace Grimaldi** (født 4. mars 1992 i Palm Springs i California) er datter av fyrst Albert II av Monaco og den amerikanske servitrisen Tamara Rotolo. Hun er født utenfor ekteskap, og har derfor verken prinsessetittel eller arverett til den monegaskiske tronen. Hun vil derimot ha arverett til fyrstens personlige formue. Fyrsten offentliggjorde farskapet 1. juni 2006.

## Referanser
James Jesse Strang

**James Jesse Strang** (1813–1856) var en religiøs leder som grunnla den grenen av De siste dagers hellige som er kjent som strangitter.

## Liv og virke
### Bakgrunn
Strang var født og oppvokst som baptist. Han var advokat og arbeidet også som journalist og var tilknyttet Smithsonian University. Han hadde begynt å helle over til filosofisk skeptisisme da han ble kjent med Joseph Smiths forkynnelse og ble medlem i hans kirke. I kirken fylte han flere verv. 

### Mormonleder
Da Joseph Smith ble myrdet i 1844 hevdet Strang at han hadde fått et brev hvor Smith hadde utpekt ham til sin etterfølger. Han hevdet også å ha mottatt åpenbaringer som bekreftet utvelgelsen. Flere slektninger av Smith skal en tid ha støttet hans påstander.

Strang ble snart utestengt fra kirken av Brigham Young, men han samlet seg en tilhengerskare som etterhvert kom til å telle flere tusen. Mange av hans tilhengere ble med ham til området rundt Lake Michigan. Her slo de seg ned, og på Beaver Island grunnla de et senter. 

Strang hevdet å motta egne åpenbaringer og han hevdet også å ha funnet noen metallplater med innskrifter på som han klarte å tyde ved mirakuløs hjelp. Han dannet et samfunn som han hevdet var den sanne fortsettelsen av kirken som Smith hadde grunnlagt. Dette samfunnets tilhengere praktiserte polygami. Strang fikk seg fem koner.

### Kongekroning
I 1847 lot Strang seg utrope til konge og kalte seg James I. Han ble innsatt med en kroningsseremoni. Dette førte til at han ble anklaget for forræderi. Imidlertid klarte han å forsvare seg mot anklagene og ble medlem i den lovgivende forsamlingen i Michigan.

Imidlertid oppstod det opptøyer og Strang ble på et tidspunkt angrepet fysisk og truffet av flere skudd. Det har vært flere påstander om de nøyaktige omstendighetene rundt angrepet. Han ble dødelig såret, men levde i flere dager etter angrepet. Han utropte ikke noen etterfølger, da han trodde det måtte en åpenbaring til det. Etter hans død ble flere av tilhengerne drevet bort fra området. Mange av tilhengerne ble senere medlemmer av Den Reorganiserte Jesu Kristi Kirke av Siste Dagers Hellige. Men noen holdt fast ved forkynnelsen til Strang, og de fortsetter å være et samfunn den dag i dag.

## Referanser
Groudon

**Groudon** er en legendarisk pokémon i 3. generasjonen av *[[Pokémon]]*-spillene. Den er av typen Ground (jord) pokémon.
Den er basert på Behemot, og er en diger, rød, tungt pansret dinosaur, med grå mage og hvite pigger langs ryggen. Den har merkelige kanaler i panseret, disse lyser opp når Groudon er opphisset.
Groudon er til dags dato en av de aller kraftigste pokémon. Den har evne til å lage voldsomme jorskjelv, få vulkaner til å bryte ut, lage vulkanutbrudd selv der det ikke er vulkaner, konsentrere solskinn til ødeleggende stråler, og den kan sprute flammer som er flere titalls tusen grader varme. Ifølge legenden var den i evig kamp mot Kyogre en gang før *Pokémon*-verdenen var laget. Der Kyogre oversvømmet landområder, rev Groudon opp jordskorpa og fremkalte store mengder magma som fordampet havene. Groudons spesialevne gjør at den alltid slåss i sterkt solskinn, og den fremkaller tørke der den er. Solskinnet gjør også at den kan fyre av sitt Solar Beam-angrep uten å lade først, og at elektriske angrep sjelden treffer (ikke at Groudon trenger å bry seg om elektriske angrep, den er immun). Groudon har også visse telepatiske evner, som den kan kommunisere med. Den kan også ta over små Pokémon, som var tilfelle med Ash's Pikachu en gang.
Groudon bruker mye tid på å vandre rundt i jordens indre, nå som den har sluttet fred med Kyogre.

Navnet kommer antakelig av ordene «ground», som betyr jord, og don, som er en spansk adelstittel. Med andre ord «herren over jorda».

Groudon har nr. 383 i National Dex.
## Eksterne lenker
* Groudon på Pokémon Wiki
Kyogre

**Kyogre** er en av de legendariske pokémon-artene i 3.generasjon. Den er av typen water (vann) pokémon.

Navnet kommer av det japanske ordet *"kai"*, som betyr hav, og ordet "orca", som er det vitenskapelige navnet for spekkhogger.

Kyogre er utseendemessig løst basert på en spekkhogger. Den er blå på ryggen og hvit på magen, med gule øyne og en rød stripe langs siden. Flere steder på kroppen har den merkelige symboler og markeringer, som lyser opp når den er opphisset.
Ifølge legenden var Kyogre en gang i evig kamp mot Groudon, før livet begynte å utvikle seg. Groudon skapte kontinenter ved å rive opp jordskorpa så magma fløt ut, Kyogre sendte kjempebølger over land for å utvide havene. 
Alt i alt er Kyogre en av de aller sterkeste pokémon, med kraft til å fullstendig utslette et hvilket som helst landområde på kort tid. På grunn av dens spesielle evne, "Drizzle", er det konstant regnvær hvor enn den er, og den har både kraft og vilje til å gjøre det langt dårligere dersom det skulle være nødvendig. På kort tid kan den fremkalle voldsomme tornadoer, virvle opp vann til et brølende inferno, fremkalle ekstreme lynnedslag, lage isstormer, blåse ut vannstråler fra munnen, og hovedangrepet, den kan lage gigantiske (over 40 meter høye) tsunamier. Uten noe til å roe den ned (som Groudon, Rayquaza eller visse typer musikk), vil en rasende Kyogre lett utslette et kontinent. Til gjengjeld er det veldig vanskelig å gjøre Kyogre sint, da den tilbringer mesteparten av tilværelsen sovende i huler under vann. Bare en spesiell rød kule skal kunne kontrollere den, men denne skal visstnok nå være tappet for krefter eller ødelagt.
Legendene om Groudon, Kyogre og Rayquaza er basert på Bibelens fortelling om Leviatan, Behemot og Ziz.

Kyogre har nr. 382 i National Dex.
## Eksterne lenker
* Kyogre på Pokémon Wiki
Latias

**Latias** er en av de Legendariske Pokémon i 3.generasjon. Den er av typene Dragon (drage) og Psychic (psykisk) Pokémon.

Navnet kan antakeligvis komme fra det latinske ordet *"lateo"*, som betyr skjult. Suffiksen **-as** i navnet dens *kan* indikere at det er en hunn. Latias kan ta form av en menneskejente, og gjøre seg usynlig.

Latias kan bli funnet i *[[Pokémon Ruby og Sapphire]]*, *[[Pokémon Emerald]]*, *[[Pokémon HeartGold og SoulSilver]]*, *[[Pokemon Black og White 2]]* og *[[Pokémon Omega Ruby og Alpha Sapphire]]*.

Latias har nr. 380 i National Dex.
## Eksterne lenker
* Latias på Pokémon Wiki
CipSoft

**CipSoft GmbH**, eller **CIP**, er et firma basert i Regensburg, Tyskland, som produserer videospill. Firmaet er mest kjent for online-spillet *[[Tibia (videospill)|Tibia]]*, som de også har laget en mobiltelefonversjon av.

## Eksterne lenker
* Official CipSoft website
* Official ''Tibia'' website
* Official ''Tibia: Micro Edition'' website
Første anglo-powhatan-krig

**Første anglo-powhatan-krig** var krigen mellom engelske kolonister som var basert i Jamestown, Virginia og indianere fra Powhatankonføderasjonen mellom 1609 og 1613.

I løpet av denne krigen introduserte Thomas West, 3. Baron De La Warr «irske taktikker» hvor troppene hans plyndret landsbyer, brente ned hus, konfiskerte provisjoner og satte kornåkre i brann. Men pamunkey-krigerne ledet av Opechancanough slo tilbake og beleiret fortet ved Jamestown. Han og krigerne hans lyktes nesten i å drive engelskmennene ut av Jamestown–området da kaptein John Smith, en viktig mellommann mellom bosetterne og indianerne, ble skadet i et uhell, en krutteksplosjon, og seilte tilbake til England i desember 1609. Britiske forsterkninger ankom og hevet beleiringen, tok tilbake initiativet og ledet et ødeleggende raid mot pamunkeyene. 

En fredsavtale gjorde slutt på krigen i 1614 og den ble beseglet med ekteskapet mellom Pocahontas og kolonisten John Rolfe. Dette var det første kjente ekteskapet på tvers av folkeslagene i Virginia og hjalp til med å forbedre forbindelsene mellom indianerne og nykommerne.

## Se også
* Andre anglo-powhatan-krig

## Litteratur
* Rajtar, Steve: *Indian War Sites*, McFarland and Company, Inc., 1999

## Eksterne lenker
* Virginiaplaces.org
Rayquaza

**Rayquaza** er en legendarisk Pokémon fra den 3. generasjonen Pokémon-spill. Den er en stor, grønn og slangelignende Pokémon av typene Dragon og Flying som holder til høyt i atmosfæren.

I filmen «Pokémon: Skjebnens Deoxys» er den vist å være ekstremt territorial, med et voldsomt temperament. I tillegg kan den fly så raskt at den skaper et vakuum bak seg som er sterkt nok til å rive opp lyktestolper og suge ut vinduer.
Rayquaza har blant annet tilgang til kraftige angrep som Ice Beam og Hyper Beam, og ser ikke ut til å ta hensyn til ødeleggelsene disse påfører omgivelsene.
Derfor blir en hel storby umiddelbart evakuert når det viser seg at den er på vei.

Rayquaza spiller en større rolle i Pokémon Emerald enn den gjør i forgjengerne Pokémon Ruby og Pokémon Sapphire. Der opptrer den som en slags megler for sine motparter Groudon og Kyogre i historiens høydepunkt.

Rayquaza kan være basert på beistet Ziz fra hebraisk mytologi.

Navnet kommer av ordene «ray», som betyr stråle, og «quasar», som betyr kvasar.

Rayquaza har nr. 384 i National Dex.
Jirachi

**Jirachi** er en mytisk pokémon i 3. generasjonen av Pokémon-spillene. Den er av typene Steel (stål) og Psychic (synsk) pokémon. Jirachi er kjent i myter og legender for å sove i tusen år, for deretter å være våken i en uke før den sovner igjen. Denne ene uken har den evnen til å oppfylle alle ønsker, som til gjengjeld må skrives ned på lappene den har festet til hodet. Jirachi er derfor et yndet mål for skattejegere, men det er så å si ingen som gidder å prøve å finne den, siden selv om man gjør det, kommer den sannsynligvis til å være sovende uansett, og er derfor ubrukelig. I likhet med Abra vil den også fra tid til annen manipulere objekter i nærheten med overskuddstankekraft, så selv om man bruker den som trofé og setter den i stua, er det stor sjanse for at den vil rive ned huset selv om den sover.

## Fysiologi
Jirachi er en liten, hvit, fe-aktig pokémon med et stort, gult hode og svært korte armer og bein. Hodet har tre store, trekantede utvekster, noe som gir den en karakteristisk stjerneform. Ned fra disse utvekstene henger det lapper. Disse kan man skrive ønsker på, som vil bli oppfylt når Jirachi våkner. Slemme ønsker vil derimot blir slettet fra lappene så snart de er ferdig nedskrevne. Selv om Jirachi har to øyne i hodet, er det det tredje øyet midt på magen den kan se mest med. Dette øyet er sjelden åpent, og kan se fortid, fremtid, drømmer, følelser og alternative virkeligheter, samt gjennom hindringer. Forskere debatterer hvorvidt øyet kan se når øyelokket er lukket eller ikke. Jirachi er omtrent tretti centimeter høy.

## Spesielle evner
Jirachi er den eneste kjente pokémon som kan lære angrepet Doom Desire. Dette angrepet går ut på å sende voldsomme mengder energi opp i atmosfæren, der angrepet samler sollys og kommer til bake noen minutter senere med voldsomt ødeleggende kraft. Jirachi har også flere helbredende krefter, og den kan se inn i fremtiden. Som de fleste psykiske pokémon har den evnen til å manipulere objekter med tankene, og som de fleste stål-pokémon er huden dens hard som stål. Hvis Jirachi blir angrepet i søvne, vil den kjempe uten å våkne.

Navnet kommer fra det russiske ordet «zhelat» som betyr «å ønske seg» eller «å begjære». Utseendemessig kan Jirachi minne litt om en stjerne (som i ønskestjerne, derav navnet).

Jirachi har nr. 385 i National Dex.

## Eksterne lenker
* Jirachi på Pokémon Wiki
Andre anglo-powhatan-krig

**Andre anglo–powhatan–krig** begynte i 1644 som et siste forsøk av indianerne på å slå tilbake bosetterne i Virginia. 

De ble beseiret for andre gang, første gang var i første anglo-powhatan-krigen. Resultatet var at indianerne i regionen Virginia Tidewater nesten ble utryddet. Fredsavtalen i 1646 gjorde slutt på etthvert håp om å assimilere indianerne i Virginias samfunn eller å leve fredelig side om side med dem. Den fordrev de innfødte fra deres land og adskilte indianernes land fra bosetternes områder, en tidlig utgave av reservatsystemet.
Miljøverdi

**Miljøverdi** kan betegne en enkeltbygnings betydning for omgivelsene eller den samlede verdien av et helhetlig bygningsmiljø.

## Kulturmiljø med variasjon eller ensartethet
Miljøverdi kan knyttes til kulturminnets plassering i landskapet. Et kulturminne som er plassert i et område med mange andre kulturminner får økt verdi. Dette styrkes ytterligere ved variasjon eller ensartethet i bygningstyper og tid.

Opplevelsen av ensartede bygningsmiljø som bryggen i Bergen, bergstaden Røros, jugendstilbyen Ålesund eller Birkelunden på Grünerløkka i Oslo kan lett ødelegges hvis sammenhengen i bygningsmiljøet brytes.

## Eksterne lenker
* Riksantikvarens ordforklaringer
Pedagogisk verdi

**Pedagogisk verdi** er et objekts evne til å forklare noe. Dette er en verdi som ikke fungerer isolert, men forutsetter at objektet også representerer andre primære verneverdier.

## Opplevelsesverdi
Pedagogisk verdi kan knyttes til kulturminners opplevelsesverdi. Kulturminner kan ha en umiddelbar opplevelsesverdi gjennom sine estetiske kvaliteter og som konkrete spor etter tidligere menneskers liv og virke. Opplevelsesverdien knyttes dermed til den historiske konteksten – om hva som har foregått, hvordan de ulike bygg og anlegg har fungert, om driftsformer og dagligliv. Kulturminner kan også fremstå som noe fremmed og dermed en kilde til nye opplevelser og ny erkjennelse. 

## Narrativt vern
Pedagogisk verdi kan også knyttes til såkalt narrativt vern, som framhever det konkrete, taktilt historiefortellende i en by, og hvor bevaringsarbeidet ikke rettes mot helheten, men mer mot det ufullstendige og fragmenterte.
En slik vernestrategi har også blitt kalt ”anekdotisk vern”, fordi man framstiller byens historie som et sett av
genuint autentiske og utvalgte anekdoter.

## Referanser


## Eksterne lenker
* Riksantikvarens ordforklaringer
Britisk Somaliland

**Britisk Somaliland** var et britisk protektorat i den nordlige delen av Afrikas horn, senere en del av Somalia og i dag (den ikke anerkjente) republikken Somaliland.

Egypt dominerte området i 1870-årene, men trakk seg ut i 1884, hvoretter britene etablerte et protektorat. Under andre verdenskrig ble Britisk Somaliland okkupert av Italia i august 1940, men ble gjenerobret av britene i mars 1941. 

Protektoratet fikk uavhengighet som staten Somaliland 26. juni 1960, men bare noen dager senere gikk den sammen med Italiensk Somaliland og dannet en ny somalisk republikk (Somalia) 1. juli 1960. 

Etter at Somalias sentralregjering brøt sammen i 1991, erklærte det tidligere området Britisk Somaliland seg uavhengig i mai 1991, som republikken Somaliland.

## Se også
*Somaliland
Sanlúcar de Barrameda

**Sanlúcar de Barrameda** regnes som fiskerhavnen til Andalucía i Spania. Byen ligger ved utløpet til elven Guadalquivir, som går hele veien opp til byen Sevilla, og passerer gjennom blant annet våtmarksområdet Doñana. 

Sanlucar de Barrameda er en del av det såkale sherry-trianglet sammen med Jerez de la Frontera og El Puerto de Santa Maria. I Jerez de la Frontera og El Puerto de Santa Maria kalles den tørre sherryen Fino, mens i Sanlucar de Barrameda er navnet Manzanilla. Smaken er i hovedsak den samme, men på grunn av byens nærhet til havet mener ekspertene at Manzanilla er litt friskere i smaken enn Fino.

## Referanser


## Eksterne lenker
*
Mercury Records

**Mercury Records** er et plateselskap som har hovedkvarter i Storbritannia. Det ble stiftet i 1945 i Chicago i Illinois av Irving Green, Berle Adams og Arthur Talmadge.

I 1962 ble Mercury Records oppkjøpt av Philips som fra før hadde selskapet Phonogram Records, og i 1972 fusjonerte de med Deutsche Grammophon og dannet PolyGram. I 1981 fusjonerte Mercury med Polydor, RSO og Casablanca Records og dannet PolyGram Records. Dermed samlet de i 1982 store artister og band som for eksempel Kiss, Donna Summer, Scorpions, Rush, Bon Jovi og Def Leppard under samme «label».

I 1998 ble PolyGram oppkjøpt av Seagram, og Mercury gikk så inn under Universal Music Group. Etter en omorganisering ble Mercurys pop-artister nå distribuert av Island Records. I 2007 valgte Island Records å «gjenopplive» Mercury Records som egen «label».

## Referanser


## Eksterne lenker
*
Atlantic Records

**Atlantic Records** er et amerikansk plateselskap som eies av Atlantic Records Group. Det ble stiftet i 1947 av Ahmet Ertegün og Herb Abramson. Plateselskapet er mest kjent for sin satsing hovedsakelig innen musikksjangere som rhythm & blues, rock 'n' roll og jazz, men har også flere artister i sjangrene rock, pop, hard rock og progressiv rock.

## Artister med utgivelser på Atlantic (utvalg)

### Nåværende

*AC/DC
*Toni Braxton
*James Blunt
*Crosby, Stills, Nash & Young
*Phil Collins (USA og Canada)
*Craig David
*John Coltrane (avdød)
*The Corrs
*King Crimson
*Lupe Fiasco
*Wilson Pickett
*Rush
*The Shadows
*Skillet
*Stone Temple Pilots
*Skrillex
*Bruno Mars
*100 gecs

### Tidligere

*Genesis
*Led Zeppelin
*Velvet Underground
*Yes
*Ray Charles
*Alice Cooper
*Savatage
*Dream Theater
*Emerson Lake and Palmer
*Aretha Franklin
*Foreigner
*Bob Geldof (USA og Canada)
*INXS
*Lynyrd Skynyrd
*Charles Mingus
*Manowar
*Rolling Stones
*Testament

## Referanser


## Eksterne lenker
* 
* Atlantic Records' design på www.collectable-records.ru
* Atlantic Records: The House that Ahmet Built  dokumentar fra TV-kanalen PBS' serie *American Masters*
3. serierunde i Premier League 2006/07

26. august 2006

**SIST SESONG**: 0 – 1

**SIST SESONG:** Møttes ikke

**SIST SESONG:** 2 – 0

**SIST SESONG:** 1 – 3

**SIST SESONG:** 2 – 0

**SIST SESONG:** Møttes ikke

**SIST SESONG:** Møttes ikke

27. august 2006

**SIST SESONG:** 1 – 0

**SIST SESONG:** 1 – 2

28. august 2006

**SIST SESONG:** 1 – 1

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
David Byron

**David Byron** (født **David Garrick** 29. januar 1947 i Epping, død 28. februar 1985 i Reading) var en britisk musiker i bandet Uriah Heep.

Starten på karrieren hans innen musikken var i det kortvarige bandet Stalkers. Sammen med gruppens gitarist Mick Box dannet han gruppen Spice, starten på Uriah Heep. *Spice* eksisterte fra 1967 til 1969, da det gikk over til å bli *Uriah Heep*. Byron var med *Uriah Heep* fra 1969 til 1976 da han ble erstattet med John Lawton.

I 1975 utga *Byron* sitt første solo-album; *Take no Prisoners*. Et år senere, etter hele 10 utgivelser med Uriah Heep ble *Byron* avskjediget fra bandet grunnet sine alkoholproblemer. Etter dette skapte han Rough Diamond, sammen med Humble Pie gitarist Clem Clempson og ex-Wings trommeslager Geoff Britton. Gruppen utga en selvoppkalt LP før de la opp i 1977. Dette etterla *Byron* til å fortsette sin solokarriere. Hans andre utgivelse, *Baby Faced Killer*, ble ikke noen særlig suksess. Hans karriere endte i *The Byron Band* sammen med gitarist Robin George. 

## Diskografi
### Studioalbum

### Andre utgivelser

## Referanser


## Eksterne lenker
* 
* 
*
Teaterhøgskolen

:*For den tidligere selvstendige høgskolen (1953–1996), se [[Statens teaterhøgskole]].*
**Teaterhøgskolen** er en avdeling i Kunsthøgskolen i Oslo i Oslo og tilbyr bachelorgrad i skuespillerfag og regi, mastergrad i teater og praktisk-pedagogisk utdannelse i teater. Skolen er en videreføring av Statens teaterhøgskole, som ble opprettet i 1953 og fusjonert med fire andre skoler i 1996. 

Utdanningen har lokaler i Seilduksfabrikken på Grünerløkka i Oslo, sammen med opera- og ballettutdanningene. Inntil 2003 holdt man til på Aker Brygge i Oslo. 

## Studietilbud
Bachelorutdannelsen i skuespillerfag er treårig og skal gi studentene forutsetninger til profesjonelt skuespillerarbeid i teater, film, TV og radio. Pedagogikken er basert på Konstantin Stanislavskijs prinsipper. Utdannelsen innebærer både opplæring i skuespill og i støttefag som musikk, dans, bevegelse og stemmebruk.

Bachelorutdannelsen i regi er treårig og skal foruten regi gi studenten innsikt i skuespillertekniske fag, teaterteori, kunstteori, dramaturgi, dramatikk og produksjon og teatertekniske fag. 

Masterutdannelsen i teater er et toårig studium som er basert på bachelorgrad i teater eller tilsvarende. Studiet skal bidra til at studentene kan flytte faggrenser, bringe inn nye perspektiv og skape utfordrende kunstneriske uttrykk.

Den praktisk-pedagogiske utdannelsen i teater er en lærerutdannelse for skuespillere og regissører som er normert til ett års studier (60 studiepoeng).

## Opptak
Skolen tar opp 10 studenter til bachelorutdanningen i skuespillerfag årlig, og søkertallene ligger normalt mellom 500 og 800. Man må gjennom tre runder med opptaksprøver. På den første fremfører man kun en monolog. Fra første opptaksprøve er det ca. 120 som går videre. På andre prøve fremfører man igjen en monolog og man kan i tillegg bli utfordret til improvisasjon. Kommer man videre fra denne er tredje prøve to uker lang. Da blir man testet i alt fra sang, dans, rolleinstruksjon og scenedialog.

## Referanser


## Eksterne lenker
* Kunsthøgskolen i Oslo
First Capital Connect

**First Capital Connect (FCC)** var et jernbaneselskap i England som begynte med persontrafikk på det britiske jernbanenettet 1. april 2006. Det var eid av First Group og driftet trafikken på pendelruten Thameslink mellom Bedford og Brighton via London fra april 2006 til september 2014, kombinert med strekninger på East Coast Main Line fra King's Cross og Moorgate til Peterborough, Cambridge og King's Lynn. Disse strekningene ble tidligere driftet av Wagn.

Selskapet opphørte da anbudet utløp i september 2014.

## Eksterne lenker
*
Bureau of the Public Debt

**Bureau of the Public Debt** var en føderal amerikansk etat underlagt Finansdepartementet som lånte penger som behøvdes for å drive den føderale regjeringen og føre regnskap for den påfølgende gjelden. Lån utførtes ved å selge statsobligasjoner av varierende type. Etaten utbetalte renter til investorer og løste inn investorenes verdipapirer.

I 2012 ble Bureau of the Public Debt slått sammen med Financial Management Service til Bureau of the Fiscal Service.

## Eksterne lenker
*
Anthony Browne

**Anthony Browne** (født 1946) er en britisk illustratør og bildebokforfatter. 

Anthony Browne har siden debuten med *Through the magic mirror* i 1976 utgitt over 30 titler, hvorav de fleste er oversatt til språk over hele verden. Hans surrealistiske og detaljrike malerier, blant annet av gorillaer i menneskelige hverdagsmiljøer, og enkle, men åpne og rike historier har vært nyskapende innenfor bildeboksjangeren.

## Bøker utgitt på norsk
* 1990: *Alice i Eventyrland*, med tekst av Lewis Carroll
* 1992: *Willy er en pyse*
* 1992: *Dyr*
* 1992: *Willy og Hugo*
* 1996: *Dagdrømmeren*, med tekst av Ian McEwan
* 2010: *Meg og deg*, en gjenfortelling av Gullhår og de tre bjørnene, fra to synsvinkler

## Priser (utvalg)
* 1983: Kate Greenaway-prisen, Kurt Maschler-prisen, *New York Times Illustrated Book* og *Boston Globe* for bildeboka *Gorilla*
* 1988: Kurt Maschler-prisen for bildeboka *Voices in the Park* 
* 1989: *Silver Pencil Award* for *The Tunnel *
* 1992: Kate Greenaway-prisen for *Zoo*
* 2000: Hans Christian Andersen-medaljen for illustrasjon
* Children's Laureate 2009–11

## Referanser


## Eksterne lenker
* Kort biografi (på engelsk)
* Kort intervju (på engelsk)
* Intervju m.m. (på engelsk)
Economic Cooperation Organization

**Economic Cooperation Organization** (**ECO**; norsk: «Den økonomiske samarbeidsorganisasjonen») er en internasjonal organisasjon. Det er en felles plattform for å diskutere måter å forbedre utvikling og fremme handel og investeringmuligheter. Organisasjonen omfatter disse landene: Afghanistan, Aserbajdsjan, Iran, Kasakhstan, Kirgisistan, Pakistan, Tadsjikistan, Tyrkia, Turkmenistan og Usbekistan. ECO har sitt hovedkvarter i Teheran, Iran.

## Historie og betydning

EOC ble grunnlagt i 1985 av Iran, Pakistan og Tyrkia for å fremme en sosio-økonomisk utvikling av de første medlemslandene. Det var en etterfølger av organisasjonen Regional Cooperation for Development (RCD), som ble grunnlagt i 1962, og avsluttet sin virksomhet i 1979. Høsten  1992, ekspanderte ECO ved å omfatte ytterligere syv nye medlemsland, nemlig Afghanistan, Aserbajdsjan, Kasakhstan, Kirgisistan, Tadsjikistan, Turkmenistan, og Usbekistan.

ECOs status og makt er voksende. Likevel møter organisasjonen mange utfordringer. Viktigst er det at medlemslandene mangler nødvendig infrastruktur og institusjoner. Det er disse som organisasjonens søker å utvikle for å gjøre full nytte av de tilgjengelige ressursene i regionen og skaffe varig utvikling for medlemslandene.

## Organisasjon
### Eksisterende organer

* Ministerrådet *The Council of Ministers* som er det høyeste organ. Det fastsetter landenes politikk er sammensatt medlemslandenes utenriksministere, eller ministere på tilsvarende nivå. De møtes minst en gang i året.
* Det permanenete råd;  *The Council of Permanent Representatives*, er sammensatt av de andre ni medlemslands ambassadører til  Iran, samt lederen for ECO-saker i Irans utenriksdepartement.
* Det regionale planleggningsråd; *The Regional Planning Council* 
* Et Generalsekretariat; *General Secretariat*, som omfatter seks direktorater under ledelse av generalseksretæren.
** Landbruks- og jordbruksdirektoratet; *Directorate of Industry & Agriculture*
** Handels- og Investeringsdirektoratet; *Directorate of Trade & Investment*
** Energi- mineral- og miljødirektoratet; * Directorate of Energy, Minerals & Environment*
** Transport og samferdselsdirektoratet; *Directorate of Transport and Communications*
** Direktoratet for økonomi  og statistikk; *Economic Research & Statistics* 
** Direktoratet for forskning; *Directorate of Project Research*

To kontorer og to regionale institutter under ledelse av generalsekretariatet.

## Samarbeid med andre organisasjoner

Alle ECO-landene er også medlemmer av Den Islamske konferanse (OIC), mens ECO har observatørstatus i OIC siden 1995.

## Medlemslandenes flagg
*  Afghanistans flagg
*  Pakistans flagg
*  Aserbajdsjans flagg
*  Kirgisistans flagg
*  Tadsjikistans flagg
*  Turkmenistans flagg
*  Kasakhstans flagg
*  Usbekistans flagg
*  Irans flagg
*  Tyrkias flagg

## Eksterne lenker
* ECO's website.
Bill Bryson

**William «Bill» McGuire Bryson** (født 8. desember 1951 i Des Moines, Iowa, USA) er en bestselgende amerikansk forfatter. Han har bodd det meste av sitt voksne liv i England.

Bryson er mest kjent for sine humoristiske reiseskildringer, men har også skrevet en del bøker om det engelske språket. Han har også skrevet en bok om vitenskap, ambisiøst nok kalt *En kort historie om nesten alt*. Karakteristisk for Brysons bøker er humoren, som tross alt ikke står i veien for formidlingen av kunnskap.

## Bøker utgitt
;På norsk
* *Down under : jakten på Australia* (2001) , (*Down Under*)
* *Verken her eller der : fra Hammerfest til Istanbul* (2002), (*Neither here nor there : travels in Europe*)
* *USA : det tapte kontinent* (2002), (*The lost continent : travels in small-town Amerika*)
* *Notater fra en liten øy*, (2003), (*Notes from a small island*)
* *En kort historie om nesten alt* (2005), (*A short history of nearly everything*)
* *I de dype skoger* (2006), (*A walk in the woods*)
* *Lyngutten* (2007) (*The Life and Times of the Thunderbolt Kid: A Memoir*)
* *Hjemme* (2012) (*At home, a short history on private life)*
* *En sommer, Amerika 1927* (2013) (*One Summer, America 1927*)
**Kroppen : en guid for deg som bor i den* (2019) (*The Body: A Guide for Occupants)*
**Shakespeare: verden er en scene* (2025) (*Shakespeare: The World as Stage)*

;Bøker ikke utgitt på norsk
* *The Palace Under the Alps and Over 200 Other Unusual, Unspoiled, and Infrequently Visited Spots in 16 European Countries* (1985)
* *The Mother Tongue: English and How it Got That Way* (1990)
* *Made in America: An Informal History of the English Language in the United States* (1994)
* *Bill Bryson's Bizarre World* (1995) (A collection of tall tales, absurd stories and crazy, true-life anecdotes.)
* *I'm a Stranger Here Myself: Notes on Returning to America After Twenty Years Away* (US Edition) / *Notes From a Big Country* (UK Edition) (1998, columns about moving back to the USA)
* *Bill Bryson's African Diary*  (2002) 
* *Bryson's Dictionary of Troublesome Words* (2002)
**The Road to Little Dribbling: Adventures of an American in Britain* (2016)

## Referanser


## Eksterne lenker
* 
* 
* 
*